พบช้างป่าเขาอ่างฤาไนอีก 4 ตัวที่ จ.ปราจีนบุรี
เมื่อวันที่ 4 มิ.ย.2563 ที่ผ่านมา โขลงช้างป่าเขาอ่างฤาไน อ.สนามชัยเขต จ.ฉะเชิงเทรา จำนวน 9 ตัวได้เข้ามาในพื้นที่ จ.ปราจีนบุรี ตั้งแต่วันที่ 2 มิ.ย.ที่ผ่านมา โดยโขลงแรก จำนวน 5 ตัว ได้เดินไปหากินในหมู่บ้านสามขา ม.8 ต.ศรีมหาโพธิ อ.ศรีมหาโพธิ จ.ปราจีนบุรี ส่วนช้าง 4 ตัว อาจจะหากินจนหลงจากโขลง เข้ามาหากินในสวนปาล์มและสวนผลไม้ของชาวบ้านที่บ้านหนองหอยจากการใช้โดรนบินสำรวจโขลงช้าง 4 ตัว พบว่าเป็นช้างเพศผู้ จำนวน 2 ตัว อายุประมาณ 15-20 ปี และอีก 2 ตัว ไม่ทราบเพศ อายุประมาณ 10 ปี ออกเดินหากินอย่างมีความสุขที่บริเวณสวนปาล์ม บ้านหนองหอย หมู่ที่ 10 ต.ศรีมหาโพธิ ซึ่งในขณะนี้ ทางเจ้าหน้าที่เขตรักษาพันธุ์สัตว์ป่าเขาอ่างฤาไน ได้เดินทางมาคอยดูแลช้างอย่างใกล้ชิด เพื่อไม่ให้ช้างป่าเข้ามาทำลายทรัพย์สิน และบ้านเรือนประชาชนขณะเดียวกัน จะดำเนินการต้อนช้างป่ากลับเข้าพื้นที่เขตรักษาพันธุ์สัตว์ป่าเขาอ่างฤาไนในช่วงเย็น เนื่องจากช้างป่าจะต้องเดินข้ามถนนสาย 359 เส้นสระแก้วตัดใหม่ ซึ่งเป็นถนน 4 ช่องจราจร และมีปริมาณรถยนต์เป็นจำนวนมาก
ชาวบ้านหนองหอย พบช้างป่าเขาอ่างฤาไน อ.สนามชัยเขต จ.ฉะเชิงเทรา จำนวน 4 ตัว เข้ามาหากินในพื้นที่สวนปาล์มของชาวบ้าน
ช้างป่า,ช้าง,ช้างป่าเขาอ่างฤาไน,ฉะเชิงเทรา,ปราจีนบุรี